google/wiki40b huggingface dataset:
International Church of the Foursquare Gospel

International Church of the Foursquare Gospel er et pinsesamfunn i USA. Den ble etablert i 1919 av Aimee Semple McPherson.
Navnet foursquare er utledet av fire sentrale ord i pinsevekkelsens budskap: frelse, åndsdåp, helbredelse og Kristi snarlige gjenkomst.

Historie

Aimee Semple McPherson hadde fått oppleve pinsevekkelsen og blitt åndsdøpt på en leir i Ontario. Etter denne opplevelsen startet hun med evangelisering i 1915. Det sies at hun samlet store folkemengder og at hun kjørte rundt til forskjellige steder i Nord-Amerika i en 1912-modell Packard touring car Bilen ble etterhvert kjent som "the Gospel Car". På bilsidene var det skrevet "Jesus is coming soon – get ready" og "Where will you spend eternity ?".
I 1919 slo hun seg ned i Los Angeles, California. I løpet av de tre neste årene samlet hun inn 1,2 millioner dollar, til et menighetslokale. I Los Angeles fikk hun bygd Angelus Temple, som hadde 5 000 sitteplasser. Samtidig (1922) ble The International Church og Foursquare Gospel etablert.
Librita librita

Utseende

En liten (vingespenn ca. 25 millimeter), brun og oransje smyger, ligner på mange andre Hesperiini. Undersiden er lysere, bakvingen gulbrun.

Utbredelse

Arten er utbredt i Mellom-Amerika.
Durazno

Transport

Ruta 5 forbinder Durazno med Florida og Sarandí Grande (sør) og Paso de los Toros (nord).
 Ruta 14 forbinder Durazno med Mercedes / Trinidad (vest) og Florida, Lavalleja (Batlle y Ordóñez og Varela) og Lascano /Ruta  (øst).

Fly

Durazno har en flyplass, Santa Bernardina internasjonale lufthavn.
Selsøyvik gamle handelssted

Selsøyvik gamle handelssted er et handelssted på øya Selsøyvik i Rødøy kommune i Nordland.
Det er et av få handelssteder langs kysten som fortsatt er i drift, med landhandel, båtekspedisjon og lakseoppdrett. Fra 1777 har det vært sammenhengende drift på handelsstedet, men allerede på 1600-tallet var Selsøyvik borgerleie for utliggere fra Trondheim. Handelsstedet ble fredet i 1942. De eldste bygningene er over 200 år gamle og den yngste fra 1980-tallet.
I perioden 1983–1985 ble det bygget et nytt fiskeforedlingsanlegg, og en ominnredning av Storbrygga. Arbeidet ble tegnet av et arkitektfirma fra Bodø, Boarch arkitekter. De ble tildelt tredjepremie i Europarådets arkitekturvernkonkurranse i 1986 for sitt arbeid med det fredede handelsstedet.
I 2000 ble Selsøyvik gamle handelssted valgt til Rødøy kommunes tusenårssted.
Tomoko Muramatsu

Landslaget

Tomoko Muramatsu spilte 4 landskamper for Japans kvinnelandslag.
Toots Thielemans

Toots i Sverige

Thielemans har en forkjærlighet for skandinaviske folketoner. Hans kanskje mest kjente komposisjon Bluesette fra 1963 ble skapt under Hans Alfredson og Tage Danielsson sin revy «Hålligång på Berns» og fikk først sang av Monica Zetterlund.  Melodien er innspilt flere titalls ganger av verdens jazzmusikere, såvel som brukt i filmer.  Han oppfattet Sverige som sitt andre hjemland, etter USA, og figurerte i den svenske Toots og Svend på Sveriges Radio i 1972 og i 1975. Han laget i 1974 musikk og var Pellilgnot's stemme til den svenske helaftens-filmen Dunderklumpen!.

Toots i Norge

På tross av en alvorlig sykdom i 1983 turnerte han Sandvika i 1984 med Egil Kapstad ved flygelet og hadde avslutnings-konserten ved Moldejazz 1985 med den danske bassist Niels-Henning Ørsted Pedersen og belgiske Philip Catherine på gitar. I 1986 ankom han to ganger, først ved Momarken i august der han spilte fra sin langspillplate med svenske Sylvia Vrethammar og Sivuca fra Brasil. Ved julekonserten 1986 i Chateau Neuf spilte han med de norske Henryk Lysiak, Svein Christiansen og Terje Venaas. I oktober 1988 spilte han med moldenseren Erling Aksdal trio ved jazzdagene i Sandvika.
Etter noen år tilbaketrukket fra Norge var han igjen i landet, i jazzavdelingen ved Festspillene i Vestfold i 1997. Til Oslo Jazzfestival kom han i 1998 med egen kvartett, så i 1999 i samspill med den danske fiolinist Svend Asmussen. En utgivelse av Tromsø-væringen Merethe Mikkelsen i 1999 hadde to bidrag fra Thielemans, og i 2006 bidro Silje Nergaard til hans utgivelse One more for the road.
Med den norske Sigmund Groven, som han hadde møtt i NRK sitt Store Studio 1964, spilte han først sammen med ved Djangofestivalen i 2000, da han også jammet med Ola Kvernberg. Ved Trondheim Jazzfestival var han i duo med nederlenderen Karel Boehle den 9. november 2001, og snart var han i Grieghallen den 16. februar 2002.   Ved Oslo Jazzfestival 2006 spilte han med Karin Krog og Steve Kuhn. På Cosmopolite i Oslo spilte han i 1991 med egen kvartett, så i 2004 med den svenske Claes Crona trio. I august 2010 deltar han atter ved Oslo Jazzfestival med nederlandsk kvartett.
Hurtigløp på inline-skøyter

Hurtigløp på inline-skøyter er en idrettsgren hvor utøverne konkurrerer om å gå over en bane så fort som mulig på en type rulleskøyter som kalles inline-skøyter (hvor hver skøyte har flere hjul på en rekke i motsetning til oppsettet av hjulene på rulleskøyter som har to par ruller etter hverandre).
Inline-skøyter ble lansert i 1760.
President for Singapores parlament

Valg

Parlamentet må velge en president under sitt første møte etter et allment valg. Ifølge grunnloven har parlamentet frihet til å velge hvordan det skal velge president. Som en nyere tradisjon nominerer statsministeren en person til stillingen. Personen blir deretter foreslått og støttet av parlamentets medlemmer før han/hun blir valgt til president. 
Presidenten behøver ikke å være medlem av parlamentet, men må inneha de kvalifikasjonene som kreves for å kunne bli valgt som medlem, slik det er fastsatt i grunnloven. Presidenten kan ikke være minister eller parlamentarisk sekretær og må fratre disse stillingene før han/hun blir valgt som president.  
Presidenten fortsetter i sitt embete fram til parlamentet blir oppløst, såfremt han/hun ikke fratrer, blir utnevnt til minister, parlamentarisk sekretær eller blir diskvalifisert fra å være medlem av parlamentet.

Rolle

Rollen til presidenten for Singapores parlament likner den til presidentene for de fleste lovgivende forsamlingene i Samveldet. Han/hun presiderer over parlamentets møter og håndhever reglene som er foreskrevet i de stående ordrene for ryddig ledelse av parlamentets virksomhet. Når presidenten utfører sine plikter, må han/hun være upartisk og rettferdig overfor alle medlemmene av parlamentet.
Presidenten regulerer og håndhever debattreglene. Han/hun bestemmer hvem som skal få ordet og framlegger saker for parlamentet til debatt og votering. Presidenten deltar ikke i debattene, men kan avstå fra eller stemme for/imot et representantforslag hvis han/hun er valgt som medlem av parlamentet.
Som vokter av de parlamentariske privilegiene henvender parlamentets medlemmer seg til presidenten for veiledning om prosedyrer og for reglene i ordensspørsmål.
Parlamentets president er nummer to i suksesjonsrekkefølgen til embetet som Singapores president. Dersom presidentembetet skulle bli ledig og formannen for Council of Presidential Advisers er ute av stand til å overta funksjonen, vil parlamentets president overta pliktene fram til en ny president er valgt. Når det gjelder statsprotokollen befinner parlamentets president seg på samme nivå som Singapores høyesterettsjustitiarius.
Presidenten opptrer som parlamentets representant i dets relasjoner med andre lovgivende forsamlinger og utenforstående organer. Presidenten ønsker også besøkende dignitærer velkommen og representerer parlamentet under nasjonale tilstelninger og offentlige besøk utenlands. Presidenten har det overordnede ansvaret for parlamentets administrasjon og sekretariat.
En person, som har innehatt embetet som parlamentets president i minst tre år, er kvalifisert til å bli valgt som Singapores president.
Zavitinsk

Zavitinsk (russisk: Завити́нск) er en by i Amur oblast i Russland. Den ligger 140 km øst for Blagovesjtsjensk. Innbyggertall: 14 248 (folketelling 2002).
Zavitinsk flybase ligger 9 km nordøst for byen.
Princess Yachts

Princess Yachts International er en britisk verft grunnlagt i 1965 i Plymouth. 
Modellprogrammet for motorbåter strekker seg fra størrelser på 39 til 130 fot.

Historie

Den første båtmodellen kom 1967 og het Project 31. Fram til i dag har Princess laget over 80 båtmodeller og er en av de store aktørene på båtmarkedet.
Café Tekehtopa

Café Tekehtopa er en kafé på St. Olavs plass. Den åpnet i 1997 som Apotheket. Lokalene huset tidligere «Rikshospitalets Apothek». Bygningen er fra 1872. Den ble oppført som et treetasjers herskapshus med to leiligheter i hver etasje. 
Knut Hamsun bruker bygningen i Sult som hjemmet til hovedpersonens drømmekvinne Ylajali.
St. Olavs plass 2 huser i dag også Restaurant Ylajali og Bar Babylon i bakgården.
Territorio Militare del Sud

Territorio Militare del Sud («Det sørlige militære territorium») var den den av kolonien Italiensk Libya (1911–1943) som var direkte understilt den italienske militærmakt. Det omfattet libysk Sahara.

Den administrative hovedstad Hun (Homs)

Hun var administrativ hovedstad for Fezzan (Territorio Militare del Sud). Et lavt antall libysk-italienere bodde der, ved en telling var det 1.156 av dem. Stedet ble kalt Homs på denne tiden. I 1939 utgjorde de 3% av byents totalt 35.316 innbyggere. De forlot Homs etter at Italia tapte Libya under andre verdenskrig.
I 1930-årene foretok italienerne en rekke forbedringer i byen. Det ble blant annet anlagt en veiforbindelse til kysten (Fezzanveien).
Mindre italienske grupper bodde i Gadames og Gat. De fleste var der i tilknytning til de militære styrker, som Compagnie Auto-Avio-Sahariane, som patruljerte gjennom de vidstrakte ørkenområdene i Sahara.

Annen verdenskrig

Territorio Militare del Sud ble okkupert av de allierte under annen verdenskrig. Franskmennene invadertte fra Tsjad og okkuperte Fezzan-Ghadames, den vestlige del av territoriet, i 1943. Britene tok kontrollen over resten av territoriet.
Montubio

Montubio eller montuvio er et mestisfolk i kystnære landsens områder i Ecuador. Montubioene utgjør 7,4% av landets befolkning, og ble anerkjent som en distinkt etnisk gruppe av regjeringen våren 2001 etter protester med blant annet bruk av langvarige sultestreker.
Montubioene karakteres ved sin ranchvirksomhet, rodeoer, egne distinkte macheter og særegne klær (som panamahatter som opprinnelig kom fra Montecristi-Manabí). I ecuadoriansk litteratur er de blitt omtalt av Alfredo Parez Diezcanceco  og «Guayaquilgruppen»: Demetrio Aguilera Malta, Enrique Gil Gilberto og Joaquin Gallegos Lara. De er ogsaå blitt omtalt av Jenny Estrada i El Montubio – un forjador de identidad (1996), Teodoro Crespo i El Montuvio: Centro de la
Colonización (1959, 2. utgave) og av Jose de la Cuadra i El Montuvio Ecuatoriano (1937).
Yas

Yas (arabisk: جزيرة ياس) er en av de største naturlige øyene i Abu Dhabi. Yas inngår i et antall øyer i utkanten av Abu Dhabi som tidigere var øde og som nå bygges på i stor skala.
Yas skal blant annet inneholde Ferrari Experience, Warner Brothers Enterntainment Park, et badeland, konsepthotell, boliger, parker og golfbaner etc. I tillegg skal formel 1-banen Yas Island Circuit bygges her.
Norsk Audiopedagogisk Forening

Norsk Audiopedagogisk Forening er en selvstendig fagpedagogisk organisasjon stiftet den 26. mai 1896. Navnet var da Norges døvstummelærerforening, og gjennomgikk flere endringer. Det nåværende navn er fra 1973.
Formålet er å fremme utviklingen på det faglige området, arbeide for utvidet kontakt med andre organisasjoner og grupper, samt å utbre kjennskap til de hørselshemmedes problemer.
Tønsberg bystyre 2007–2011

Kommunestyrevalget 2007 ble avholdt søndag 9. september og mandag 10. september 2007.
Valget var det første i Tønsberg hvor det ble gjennomført direkte ordførervalg, og sittende ordfører Per Arne Olsen ble gjenvalgt. Flertallskonstellasjonen fra forrige valg bestående av Høyre, FrP og KrF ble gjenvalgt, men Høyre og FrP gikk såpass mye frem at de fikk flertall i bystyret alene. De to partiene valgte likevel å fortsette samarbeidet med KrF.
Før dette valget hadde bystyret vedtatt å redusere antallet representanter fra 49 til 39.
Ved Stortingsvalget 2009 ble ordfører Per Arne Olsen valgt inn på Stortinget som FrPs andre representant fra Vestfold, og sa fra seg vervet fra og med bystyrets møte i november. Bystyret valgte da sittende varaordfører, Petter Berg, som ny ordfører, og gruppeleder for FrP, Bent Moldvær, som ny varaordfører.

Fremskrittspartiet

 

Høyre

 

Senterpartiet

 

Sosialistisk Venstreparti
Rockefeller Center

Rockefeller Center er et kompleks av kontor- og forretningsbygg i New York, i alt 19 bygninger. Rockefeller Center strekker seg over flere kvartaler mellom 48. og 51. gate, og mellom femte og sjuende aveny, i hjertet av Midtown på Manhattan.
Senteret er oppkalt etter John D. Rockefeller jr., som utviklet området i årene mellom 1929 og 1940. Dagens Rockefeller Center består av to ulike deler: de opprinnelige art deco-byggene fra 1930-tallet, og en rekke nyere skyskrapere langs sjette aveny, oppført på 1960- og 70-tallet. Den mest dominerende og berømte bygningen, 30 Rockefeller Plaza, er med sine 260 meter New Yorks 19. høyeste bygning (pr. mai 2018).
Rockefeller Center representerer det beste av 1930-årenes arkitektur i New York. Senteret kan i tillegg by på et utall kulturelle og kommersielle opplevelser – fra fjernsynsnettverket NBCs hovedkvarter og USAs største innendørs teater (Radio City Music Hall), til kaféer, offentlige kunstprosjekter og konserter. Blant annet blir TV-showene Saturday Night Live, The Tonight Show og Late Night sendt fra NBCs studioer i 30 Rockefeller Plaza. På andre siden av 49. gate sendes morgenprogrammet Today fra et studio med vindu ut mot Rockefeller Plaza. På den berømte, nedfelte plassen foran den slanke skyskraperen blir det om vinteren anlagt en skøytebane åpen for publikum. Her blir også USAs høyeste juletre tent under en høytidig markering hvert år.
Rockefeller Center er også åpent for besøkende, med muligheten til å ta heisen til toppen av 30 Rockefeller Plaza. Køene er som regel kortere her enn ved Empire State Building.
Aimorés-demningen

Aimorés-demningen  er en demning med vannkraftstasjon i elva Rio Doce i Brasil. 
Anlegget har turbiner med installert produksjonskapasitet (ytelse) på 336 MW. Det ble ferdigstilt i 2004.
Jino

Jino eller jinuo (kinesisk: 基诺族, pinyin: Jīnuòzú) er ett av de mindre av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 20.899 av dem i Kina, for det meste, over 98 % av dem, i provinsen Yunnan.
Skjult trussel

Handling

Ruben er en suspendert politimann fra New York som tilfeldigvis ferierer i liten by i Colorado. Her innleder han et forholdt til byens kvinnelige sheriff. Etterhvert involverer han seg i flere uforklarlige og bisarre tilfeller drap på kveg i området. Etterforskningen avdekker ingen spor på åstedene, det eneste de oppdager er at kveget er tømt for blod og at flere vitale organer mangler. I tillegg til dette har flere observert merkelige lysfenomener på himmelen. Lokalbefolkningen tror det kan være være en eller annen religiøs kult som står bak - eller vesener fra verdensrommet. Andre spor peker mot et hemmelig forskningsanlegg eid av det amerikanske forsvaret.

Om filmen

Den amerikanske filmkritikeren Leonard Maltin gav den 1,5 av 4 stjerner.
Legio II Augusta

Legio II Augusta var en romersk legion.
Den ble opprettet av Keiser Augustus før år 9, og var først stasjonert i Hispania. Etter at Varus' legioner ble knust i slaget ved Teutoburgerskogen i år 9 ble den flyttet til Germania, muligens i området rundt Mainz. Etter 17 ble den flyttet til Argentorate.
I 43 deltok legionen i invasjonen av De britiske øyer. En av kommandantene som ledet felttoget mot durotrigene var den fremtidige keiser Vespasian. Fra 66 til 74 var den stasjonert ved Glevum, og flyttet deretter til Isca Silurum hvor det ble anlagt en festning som de holdt til slutten av det 3. århundre. Legionen ble så oppløst.
Svaneke

Svaneke er en havneby i Svaneke Sogn på det nordøstlige Bornholm i Danmark. Byen hadde 1138 innbyggere (1. januar 2004).
Byen ble grunnlagt i 1555 og er en av Danmarks minste kjøpsteder. Svanekes kjøpstadsstatus har i stor grad preget byen, noe man kan se rundt havnen og torvet hvor kjøpmennene bygde store gårder som fortsatt kan bli sett i dag. Det var også en av Svanekes store kjøpmenn som i 1816 sto for utbygningen av byens havn, noe som var med på føre mer handel og liv til byen. Havnen ble ødelagt av stormfloden i 1872 i en sådan grad at det meste måtte gjenoppbygges igjen. Samtidig ble det valgt å utvide havnen betydelig slik at store dampskip fikk plass til å legge til.
Svaneke er især kjent for sitt store silderøykeri. Siden 1750 har man også brygget øl i byen, kun avbrutt av en kort pause. Det nåværende bryggeri, Svaneke Bryghus, ble åpnet i 2000, og var da et av Danmarks første mikrobryggerier.
Turismen spiller i dag en stor rolle for byens næringsliv.
Vanntårnet er tegnet av arkitekt Jørn Utzon.
Orses

Utseende

Middelsstore (vingespenn ca. 45–50 millimeter), slankvingede, brune smygere. Forvingen har et hvitt tverrbånd, bakvingen lys ytterkant i den fremre delen.
Undersiden har et blålig skimmer.

Utbredelse

Slekten er en av få representanter for den store gruppen Erionotini i den nye verden, og er utbredt i Mellom- og Sør-Amerika.
Leif Granli

Bakgrunn

Han var sønn av snekker Paul Troseth og Severine Buland, og hans utdannelse etter folkeskolen bestod i et opphold ved AOFs kurssted på Malmøya i 1934 og Nordisk folkehøyskole i Genève i 1936. Granli var småbruker på eget bruk i Frol 1935–1940, journalist i Arbeider-Avisa i Trondheim 1937–1940 og redaktør i Hardanger Folkeblad i Odda 1940–1941.

Politisk virke

Etter andre verdenskrig var han engasjert i politikken på heltid. Som 22-åring kom han inn i lokalpolitikken som formann i Frol Arbeiderparti 1931–1933, og var videre medlem av Frol herredsstyre og formannskap 1934–1940 og 1945–1949, formann i Inntrøndelag Arbeiderparti 1935–1947, medlem av Arbeiderpartiets landsstyre 1939–1948, styremedlem i Norges Kommunalbank 1950–1982, medlem av Levanger kommunestyre 1960–1967, formann i Statens vassforsyningsråd 1962–1974 og formann i Frol lokallag av IOGT.
Granli var innvalgt på Stortinget fra Nord-Trøndelag 1945–1973, landbruksminister i Einar Gerhardsens fjerde regjering 1963–1965, visepresident i Stortinget 1969–1972 og stortingspresident 1972–1973.

Fylkesmann

Granli ble utnevnt til fylkesmann i Nord-Trøndelag i 1972, og satt i embedet frem til oppnådd aldersgrense i 1979.
Minnemedaljen for barrikadedeltagerne i 1991

Minnemedaljen for barrikadedeltagerne i 1991 (latvisk: 1991.gada barikāžu dalībnieka piemiņas zīme) er en latvisk utmerkelse som tildeles personer som deltok i Latvias frihetskamp mellom januar og august 1991. Kampen for selvstendighet fra Sovjetunionen kalles barrikadekampen. Medaljen ble første gang utdelt i 1996 og tildeling avsluttes i 2011.

Utforming

Minnemedaljen for barrikadedeltagerne i 1991 er utformet som et våpenskjold omgitt av en eikekrans. Våpenskjoldet viser en løve som holder et skjold med korslagte nøkler, begge elementer som er å finne i Rigas byvåpen. Over våpenskjoldet står innskriften «LR» for Latvijas Republika. På revers står innskriften «Par Latviju» (for Latvia). Reversen har også plass til løpenummer.
Medaljen er opphengt i et medaljebånd i Latvias farger: Mørk rødt med en hvit midtstripe.

Tildeling

Medaljen tildeles for mot, uselvisk og initiativrik innsats i kampen for Latvias uavhengighet. Den kan også tildeles for organisatorisk innsats, samt materiell og moralsk støtte til de som kjempet for landets frihet. Det er opprettet et eget råd som avgjør tildeling av medaljen. Presidenten i nasjonalforsamlingen leder rådet.
Medaljen er tildelt 29 000 personer. Blant mottagerne er det også utlendinger.

Norske mottagere

Minnemedaljen for barrikadedeltagerne i 1991 er tildelt Inge Alver og Nils Soltveit. De to hadde i 1990 stått bak invitasjoner til representanter fra de baltiske landene til nordisk sykkelmesterskap i Radøy.
Saleesh House

Saleesh House, også kjent som Flathead Post, var et handelsfaktori opprettet i 1809 av  North West Company nær det som i dag er Thompson Falls av David Thompson og James McMillan. Det ble en handelspost for Hudson's Bay Company (HBC) da Hunson's Bay og Nort West ble sammenslått i 1821. Under HBCs tid var faktoriet bedre kjent som Flathead heller enn Saleesh. Det var i drift i det minste til 1855.
Thompson hadde tidligere samme år etablert handelsposten Kullyspell House på stammeområdet til Pend d'Oreilles-indianerne (som Thompson kalte kullyspel, en tidlig variant av stavemåten «kalispell»). Denne posten lå nær munningen av Clark Fork-elven. I oktober hadde Thompson bestemt seg for å etablere en annen handelspost lenger opp Clark Fork, inne i flatheadindianernes land. Thompsons navn for for flatheadene var saleesh. Han kalte forøvrig Clark Fork for Saleesh River. Saleesh House-faktoriet var etablert mot slutten av 1809.
Saleesh House viste seg å ha en ideell beliggenhet; det lå på veien opp til høyere fjellpartier der man jaktet på bison nær Flathead Lake. En rekke indianerstammer benyttet denne ruten og hadde lenge valgt å slå leir nær der hvor Saleesh House ble bygd. Snart vokste det frem et lite men allsidig samfunn rundt posten. Dessuten var det mye bever i området. Indianerne hadde tilgang på  pemmicanforsyninger og fanget gjerne bevere og handlet med deres pelser. Saleesh House ble raskt et viktig samlingspunkt for den meget rike pelshandelen i den delen av Oregon Country som skulle bli delstaten Montana.
Det var ved Saleesh House at David Thompson fikk kallenavnet Koo-koo-Sint i 1809/10 («Star-Looker»).
I 1810 knyttet Thompson og andre representanter for North West Company Saleesh House til Spokane House via et trekk kjent som «Skeetshoo Indian Road». Thompson dro sin vei, og kom ikke tilbake til Saleesh House før i 1812, og da var posten i dårlig stand. Thompson reparerte og gjenoppbygde den mer robust.
Junker Christoffer

Christoffer (født 1341/1344, død 11. juni 1363) var eneste sønn av Valdemar Atterdag og Helvig av Slesvig, og storebror til Margrethe I.
Han nevnes tidligst i 1354-55, og allerede i 1358 fikk han et vanskelig oppdrag av sin far, idet han ble sendt til Nyborg for å forhandle med utsendinger av opprørske jyder. Han ble inndratt i de fleste regjeringshandlinger, og kalte seg Hertug av Lolland, Daners og Slavers sanne Arving. Han fulgte med sin far for å gjenerobre Skåne, hvor han i 1362 utenfor Helsingborg ble hardt såret i kampene mot hanseatene. Neste sommer døde han etter noen ukers sykdom.
Mens faren ble gravlagt i Sorø klosterkirke, kom Christoffer til å få sin siste hvile i Roskilde domkirke, sammen med sin søster. Til gravmælet ble det et sted i Mellom-Europa bestilt et minne som forestiller en ung ridder i full rustning besatt med juveler og omkranset av Danmarks, Hallands og Lollands våpen. Christoffer selv er trolig begravet under kirkegulvet - gravmælet ble først oppstillet i 1878.
Kabugao

Kabugao er en kommune på øya Luzon i Filippinene. Den er administrativ hovedsete for provinsen Apayao i Cordillera Administrative Region.
Kabugao regnes ikke offisielt som by, men er en kommune (municipality). Hele kommunen ligger i elven Abulugs nedbørsfelt.
Tinotus morion

Utseende

En liten (1,9-2,6 millimeter), tettbygd, svart kortvinge, kroppsformen er bred og kompakt. Den ligner på en liten Aleochara men skiller seg fra disse på en del anatomiske detaljer, i tillegg er den tydelig mindre enn de norske Aleochara-artene. Hele dyret bortsett fra de rødbrune beina er svart på farge og litt matt. Hodet er ganske stort med små fasettøyne, pronotum mye bredere enn langt. Dekkvingene er en del lengre enn pronotum, med tvert avskåret bakkant.

Levevis

Denne billen er å finne i inntørket møkk, kanskje særlig under gamle kuruker.
Älvkarleby

Älvkarleby er et tettsted i Älvkarleby kommune i Uppsala län i landskapet Uppland i Sverige. I 2010 hadde tettstedet 1 647 innbyggere.
Eraclea

Eracleamare

Byen ligger ved Adriaterhavet og er kjent for sin 6 km lange sandstrand og gode badeliv. Den viktigste næringen i Eracleamare er turisme, og hovedgaten har flere restauranter, kaféer og hoteller.